V zásade to nie je problém. Napúšťanie bazéna studničnou vodou je ekonomicky výhodnejšie, pretože platíte náklady za čerpanie vody (elektrickú energiu) a nie za vodu samotnú. Odporúčame to však robiť skôr pri bazénoch s menšími alebo strednými rozmermi. Problémom môže byť, že studničná voda nie je pravidelne podrobená rozborom kvality. Pri vyššom odbere studničnej vody sa kvalita vody po istom objeme mení. Preto je vhodné na vlastné náklady vodu podrobiť rozboru. Po napustení studničnou vodou je nutné zistiť nielen pH vody, ale aj jej tvrdosť. Vodu je nutné ošetriť nielen regulovaním pH a chlórom, ale takisto je nutné použiť blokátor tvrdosti vody. Kvalita studničnej vody však závisí od viacerých faktorov a pri väčších bazénoch odporúčame používať na napustenie bazéna vodu z obecného či mestského vodovodu.\r